system
Răspunde în limba română, în stilul Wikipedia, cat mai corect gramatical.
user
Ce poți spune pe larg despre Județul Prahova (interbelic)?
assistant
Județul Prahova a fost o unitate administrativă de ordinul întâi din Regatul României, aflată în regiunea istorică Muntenia. Reședința județului era municipiul Ploești.

Întindere 

Județul se afla în partea central-sudică a României Mari, în centrul regiunii Muntenia. Județul cuprindea mare parte din actualul județ Prahova, mai puțin orașul Mizil și câteva sate din zona sa (care pe atunci erau în județul Buzău). În plus față de limitele actuale, județul conținea în partea de vest câteva comune (între care comunele Dărmănești și I.L. Caragiale și actualul municipiu Moreni, în prezent în județul Dâmbovița), și în partea de nord-vest orașul Predeal (actualmente în județul Brașov).

Organizare 
Teritoriul județului era împărțit inițial în șapte plăși:
 Plasa Câmpina,
 Plasa Drăgănești,
 Plasa Filipești,
 Plasa Ploești,
 Plasa Sinaia,
 Plasa Urlați și
 Plasa Văleni.

Ulterior, au mai fost înființate trei plăși noi:
 Plasa Câmpu,
 Plasa Podgoria și
 Plasa Vărbilău

Pe teritoriul județului se aflau opt localități urbane: municipiul Ploiești (reședința județului) și comunele urbane (orașele) Câmpina, Filipești-Târg, Predeal, Sinaia, Slănic, Urlați și Vălenii de Munte.

Populație 
Conform datelor recensământului din 1930 populația județului era de 477.750 de locuitori, dintre care 95,0% români, 1,5% țigani, 0,9% evrei, 0,8% maghiari, 0,7% germani ș.a. Sub aspect confesional populația era formată din 96,0% ortodocși, 1,2% romano-catolici, 1,0% mozaici, 0,6% lutherani, 0,5% greco-catolici ș.a.

Mediul urban 
În anul 1930 populația urbană a județului era de 105.098 locuitori, dintre care 88,8% români, 3,5% evrei, 1,9% maghiari, 1,7% germani, 1,4% țigani ș.a. Din punct de vedere confesional orășenimea era alcătuită din 89,2% ortodocși, 3,6% mozaici, 3,3% romano-catolici, 1,5% lutherani, 1,3% greco-catolici, 0,6% reformați ș.a.

Materiale documentare

Referințe

Legături externe 

 Portretul României Interbelice - Județul Prahova